FC Københavns Ståle Solbakken og Brøndbys Alexander Zorniger er nomineret som årets træner i Danmark 2016. David Nielsen og Bo Henriksen er også nomineret.

Når Årets Træner 2016 skal udpeges ved Dansk Fodbold Award den 20. marts, bliver det en Superliga-træner, som løber med prisen.

DBU meddeler på Twitter, at manager for de forsvarende danske mestre fra FC København Ståle Solbakken er blevet indstillet til prisen, og at nordmanden er oppe imod tre kolleger fra landets bedste fodboldrække.

De tre øvrige nominerede er således Brøndbys tyske træner Alexander Zorniger, Lyngbys David Nielsen og AC Horsens' Bo Henriksen.

Sidste år vandt den tidligere SønderjyskE- og nuværende Hammarby-træner Jakob Michelsen prisen som årets træner 2015.

Støt Lyngby Boldklub - forudbestil din 100-års jubilæumstrøje